mk en mk mk es zh pt nl nl fr ja hbs_lat en uk sq en ro el ar it eo bn zh it pl ne da id pa es da hbs_lat de fi fa en hi ca kk tr ko bg sv be ur zh or am hu ar my ps hu he en km mk mk mk mk mk mk mk mk mk hbs_cyr ru ce mk mk mk hbs_cyr mk mk mk mk hbs_cyr mk mk ru mk ru mk hbs_cyr mk ru mk mk mk hbs_cyr mk mk mk uk ru ru uk ru hbs_cyr hbs_cyr ru mk mk hbs_cyr mk mk hbs_cyr hbs_cyr bg ru mk mn ru mk mk mk mk mk mk mk hbs_cyr mk mk mk mk mk mk mk mk mk mk mk ru hbs_cyr mk mk hbs_cyr mk mk ru ru ru bg mn mk mk mk uk en mk mk mk hbs_cyr mk mk mk mk mk mk mk mk mk mk mk mk mk mk mk mk mk hbs_cyr mk mk mk mk mk mk mk mk mk mk mk mk hbs_cyr ru ce mk mk en en en mk
Кампањата „И хомофобите се луѓе“ го предизвикува македонското непријателство кон ЛГБТ заедницата · Global Voices на македонски
Ги гледате сите јазици горе? Ние ги преведуваме сториите на Глобал војсис за светските граѓански медиуми да бидат достапни за сите.
Нов Лингва водич за уредници
Формулар за аплицирање за преведувач
Сите теми АфрикаАмерикаАзијаЕвропаСреден ИстокCOVID-19ПолитикаКултураЧовекови праваДигитален активизам
Кампањата „И хомофобите се луѓе“ го предизвикува македонското непријателство кон ЛГБТ заедницата
Објавено на 1 март 2017 9:42 GMT
Прочитај го овој напис на русский, Español, Malagasy, English
„…и хомофобите се луѓе“ билборд во Скопје, Македонија. Фотографија: Ф. Стојановски.
Како начин за справување со ендемичната хомофобија, македонската невладина организација Коалиција „Сексуални и здравствени права на маргинализираните заедници“ објави голем број на билборди во градовите Скопје, Битола, Куманово и Штип со едноставна порака „…и хомофобите се луѓе“, како дел од кампањата која започна на 10 декември, или на Денот на човековите права.
Идејата која ја претставуваат овие билборди, според коалицијата, е да се карактеризираат оние кои се противат на правата на ЛГБТ заедницата, како „потреба од социјална помош“ за да ги надминат сопствените предрасуди, особено во поглед на институционалната омраза кон сексуалните малцинства во земјата.
Во последните 10 години, македонската владеачка партија го предизвика хомофобното расположение, како начин на одвлекување на вниманието на јавноста од политичките и економските неуспеси. На пример, иако немало висок интерес за легализирање на истополовите бракови во земјата, партијата сепак има издадено извештаи како „заштитувачи на традиционалниот морал“. Во исто време, постои и системска неказнивост за омразата против ЛГБТ заедницата во Македонија.
Од стотици медиуми кои функционираат во земјава, само седум независни интернет портали известија за кампањата со билбордите, која беше направена во соработка со хрватската невладина организација Queer Zagreb. Оттаму не е изненадување што повеќето коментари на социјалните медиуми се негативни.
Последниот Извештај на ЕУ за Македонија (страница 60) ја истакна тешката ситуација на ЛГБТ заедницата во однос на човековите права:
Лезбејка, геј, бисексуалци, транссексуалци и интерсексуалци (ЛГБТИ) лица, продолжуваат да страдаат од дискриминација и хомофобична содржина и во електронските и во печатените медиуми. Шестиот насилен напад се случи за време на прославата за двегодишнината на ЛГБТИ центарот за поддршка, во кој напад беа повредени две лица. И покрај повиците на граѓанските организации и меѓународната заедница, за сторителите да бидат гонети, ниеден од нападите сѐ уште не е целосно истражен. Во август, собранието го отфрли нацрт амандманот за антидискриминација, со кој би се забранила каква било форма на директна или индиректна дискриминација врз основа на сексуална ориентација и родов идентитет. Потребни се значителни напори за да се подигне свеста и почитувањето за различноста во општеството, како и напори за спротиставување на нетолеранцијата. Потребно е ова да биде направени низ јавни кампањи и обука за органите кои го спроведуваат законот, обвинителите, судиите и здравствените работници.
Видео објавено после Нова година од локална ТВ станица од градот Штип, ја прикажува ваквата хомофобија. Видеото, кое е дел од серијата „Најдобрите гафови во 2015“, ни прикажува улична анкета, со репортер кој ги прашува луѓето, „Што би направиле ако дознаете дека Вашиот сосед е хомо сапиенс?“
Анкетираните очигледно беа збунети од научното име за човечкото суштество и го помешале со зборот хомосексуалец, па одговорот на првиот анкетиран е иронична шега, „Ќе го обесам.“
Вториот граѓанин објаснува, „Што би направил? Ништо не би направил. Треба или да го убијам, или тој мене да ме убие. Друго ништо.“
Друг анкетиран прво се смее, а потоа вели, „Ако јас бев претседател, хах… Ќе се отселиш, ќе можеш да го тепаш, да го тужиш, да го пријавиш во полиција. Полицијата треба да го приведе. На телевизија гледам како овие луѓе не се плашат од полицијата и од судот…“
Источна и Централна Европа
Најнови написи од Источна и Централна Европа
Хрватските граѓани и бизниси искажуваат поддршка за Украина на различни начини
Белорусија  24 март 2022
Росана Алексоска: Руското влијание особено се провлекува во клучни периоди и настани за Северна Македонија
Македонија  18 февруари 2022
„Не го барав тоа“: Четири жени се борат против родовото насилство во Босна и Херцеговина
Босна и Херцеговина  21 јануари 2022
Топ написи од свет
Мозамбик: Реакции за една секојдневна урбана трагедија
Супсахарска Африка  15 февруари 2012
Иран: Дневни фотографии од уметност и персиска историја
Среден Исток и Западна Африка  28 јануари 2011
Иран: Секс скандал прикажан од граѓански медиум
Среден Исток и Западна Африка  20 јуни 2008
Автори, ве молиме Најава »
Имејл (Нема да биде јавно видлив) (задолжително)
Претплати се на коментарите на овој пост преку имејл
Сите коментари се модерирани. Не го поставувајте вашиот коментар повеќе од еднаш, бидејќи може да биде идентификуван како спам.
Ве молиме однесувајте се кон другите со почит. Коментарите кои содржат омраза, непристојност и лични напади нема да бидат одобрени.
Лингва водич за преведувачи
Нов Лингва водич за уредници
Што е Глобал војсис?
Формулар за аплицирање за преведувач
Global Voices is supported by the efforts of our volunteer contributors, foundations, donors and mission-related services. For more information please read our Fundraising Ethics Policy.
Special thanks to our many sponsors and funders.
Please support our important work:
Овој сајт е лиценциран под Криејтив комонс - Наведи извор 3.0  Некои права задржани